PATVIRTINTA

 Lietuvos edukologijos universiteto

UMF dekanė doc. dr. Alvyra Galkienė

2017 m. rugsėjo 14 d. įsakymu Nr. 127

**TARPTAUTINIO VAIKŲ PIEŠINIŲ KONKURSO „MANO SVAJONIŲ DARŽELIS“**

**NUOSTATAI**

**I. BENDROSIOS NUOSTATOS**

1. Tarptautinio vaikų piešinių konkurso (toliau – konkurso) nuostatai nustato konkurso tikslus, reglamentuoja reikalavimus dalyviams, konkurso organizavimo, dalyvių apdovanojimo tvarką.

2. Konkurso organizatoriai – Lietuvos edukologijos universiteto Ugdymo mokslų fakulteto Vaikystės studijų katedra.

3. Konkurso laureatų darbų paroda ir apdovanojimai bus organizuojami 2017 metų lapkričio 23 d. Lietuvos edukologijos universitete vyksiančios konferencijos metu.

**II. TIKSLAS IR UŽDAVINIAI**

4. Konkurso tikslas –ugdyti dalyvių menines kompetencijas, sudaryti sąlygas vaikų, tėvų, pedagogų saviraiškos sklaidai.

5. Konkurso uždaviniai:

5.1. skleisti vaikams, tėvams, pedagogams ikimokyklinio ugdymo inovacijas.

5.2. skatinti vaikų iniciatyvas kūrybiniams eksperimentams, ieškant netradicinių raiškos formų.

5.3. skatinti Lietuvos ir užsienio ikimokyklinio ir priešmokyklinio ugdymo įstaigų bendravimą ir bendradarbiavimą.

**III. DALYVIAI**

6. Konkurse gali dalyvauti visų Lietuvos ir užsienio ikimokyklinio ir priešmokyklinio ugdymo įstaigų ugdytiniai, jų tėveliai ir pedagogai.

7. Darbus gali pristatyti ir pavieniai dalyviai, ir dalyvių grupės.

8. Konkursui pateikiami ne daugiau kaip 5 darbai iš vienos ugdymo įstaigos.

**IV.KONKURSO ORGANIZAVIMAS**

9. Konkurso dalyviai iki **2017 m. spalio 10 d.** registruojami elektroniniu paštu: vaikysteskat@leu.lt *(siunčiama užpildyta dalyvio paraiška Priedas Nr.1)*

10. Darbai konkursui su užrašu **TARPTAUTINIAM VAIKŲ PIEŠINIŲ KONKURSUI „MANO SVAJONIŲ DARŽELIS“** siunčiami arba pristatomi į Lietuvos edukologijos universiteto Vaikystės studijų katedrą iki **2017 m**. **spalio 15 d.** adresu: 306 kab., Studentų g. 39, Vilnius.

**V. KONKURSO LAIKAS IR VIETA**

 11. Konkurso piešinių paroda ir laureatų apdovanojimai vyks **2017 m. lapkričio 23 d. konferencijos metu.**

**VI. REIKALAVIMAI DARBAMS**

12. Darbų atlikimo technika neribojama.

 13. Piešinių formatas A3, A4 lapas.

 14. Kitoje pristatomo konkursui darbo pusėje pritvirtinama: 14.1. kortelė su piešinio metrika (šriftas – *Times New Roman*, *raidžių aukštis -12 pt),* autoriaus (-ių) vardas, pavardė, amžius, ugdymo įstaiga (tikslus ugdymo įstaigos pavadinimas ir adresas), darbui vadovavusio pedagogo vardas, pavardė, el. pašto adresas, telefonas, miestas, šalis.

Metrikos pavyzdys:

|  |
| --- |
| Vardenis Pavardenis, vaiko amžiusUgdymo įstaigos pavadinimasdarbui vadovavusio pedagogo vardas pavardėEl. p. XXX, tel. XXXXXX Miestas, šalis  |

14.2. trumpas kūrybinio darbo aprašas (vaiko pasakojimas apie piešinį, šriftas – *Times New Roman, raidžių aukštis12 pt*).

15. Darbai, kurie bus siunčiami paštu, negali būti perlenkti pusiau ar kitaip pažeisti.

16. Konkurso organizatoriai pasilieka teisę nevertinti ir neeksponuoti darbų, neatitinkančių šių nuostatų reikalavimų, pavyzdžiui, neatitinka formato, temos reikalavimų, nepateikta metrika, sutepti, perlenkti pusiau ir pan.

 17. Į konkursą dalyviai kartu su kūrybiniais darbais pristato paraišką, kurioje nurodoma: ugdymo įstaigos pavadinimas, adresas, elektroninio pašto adresas, darbo autoriaus vardas ir pavardė ar vaikų skaičius (jeigu dirbo grupė), pedagogo vardas ir pavardė, elektroninio pašto adresas, kontaktinis telefono numeris ( žr. Priedą Nr. 1).

**VII. LAUREATŲ ATRANKA, APDOVANOJIMAI**

18. Darbus vertins organizatorių sudaryta komisija. Laureatai bus apdovanoti diplomais. Visi konkurso dalyviai bei pedagogai el. paštu gaus LEU padėkos raštus. Numatoma išleisti konkurso katalogą.

**VIII. BAIGIAMOSIOS NUOSTATOS**

19. Organizatoriai pasilieka teisę neatlygintinai naudoti konkursui pateiktus darbus bet kokia apimtimi ir bet kur, kitaip viešai skelbti nekomerciniais tikslais.

20. Autoriaus(-ių) teisės ir/arba gretutinės teisės į darbus organizatoriams suteikiamos visam laikui nuo darbo pristatymo dienos.

21. Konkursui atsiųsti (pateikti) darbai autoriams negrąžinami.

22. Dalyvavimas šiame konkurse reiškia autoriaus(-ių) sutikimą su visomis konkurso sąlygomis.

**Darbai iki 2017 m. spalio 15 d. pristatomi (siunčiami):**

Lietuvos edukologijos universiteto Vaikystės studijų katedrai,

tarptautiniam vaikų piešinių konkursui "Mano svajonių darželis"

306 kab., Studentų g. 39, Vilnius,

Kontaktiniai asmenys:

***Konkurso kuratorius*** *lekt. Jurga Sidabrienė*, *LEU, tel. +370 68229631, el.p.* *jurga.sidabriene@leu.lt*

***Konkurso koordinatorius:*** *dr. Birutė Autukevičienė*, *LEU, Vaikystės studijų katedra, vedėja tel. +370 61122728*

*Judita Morkvėnienė, LEU, Vaikystės studijų katedra, vedėjos padėjėja, tel.(85)2728084, (85)2790157 el. p.* *vaikysteskat@leu.lt*

***Konkurso organizatoriai:*** *Lietuvos edukologijos universiteto Vaikystės studijų katedra*

Priedas Nr. 1

**TARPTAUTINIO VAIKŲ PIEŠINIŲ KONKURSO „MANO SVAJONIŲ DARŽELIS“**

**DALYVIO PARAIŠKA**

(ugdymo įstaigos pavadinimas)

(ugdymo įstaigos adresas ir elektroninio pašto adresas)

|  |  |  |  |  |
| --- | --- | --- | --- | --- |
| Amžius | Autorius (-iai) | Pedagogo vardas, pavardė | Pedagogoel.pašto adresas | Pedagogo telefono numeris |
|  |  |  |  |  |